A Műszaki Bizottság a kóbor ebek befogása kapcsán kezdeményezte az Életet az Állatoknak Egyesülettel a mielőbbi személyes egyeztetés megtartását, melyre 2025. 01. 15-én került sor. Az egyeztetésen szóba került, hogy olyan önkormányzati tulajdonban lévő ingatlanokat kellene keresni, ahol vízvételi lehetőség van.

A nem lakossági felhasználók víziközmű-szolgáltatási díjának megállapításáról szóló 25/2023. (XII. 13.) EM rendelet értelmében 2024. január 01-től az átfolyási átmérő méretéhez rendeltek új alapdíjakat, így megnövekedtek a közműves ivóvízellátás alapdíjai, ezért a képviselő-testület a 136/2024. (IV.11.) KVÖKt. határozatban elrendelte azon helyeken található ivóvízmérők esetében a szolgáltatás ideiglenes szüneteltetését, melyet nem használtunk. Így jelenleg csak olyan önkormányzati ingatlanon van csak víz, ahol azt használják is. (A megbeszélésen szóba került Eslohe-i háznál nincs víz.)

Az önkormányzat tulajdonában az alábbi, jelenleg vízvételi lehetőséggel nem rendelkező ingatlanok vannak, melyek méretüknél fogva szóba jöhetnek:

* tölgyestelepi lakások (065/1 hrsz. volt tiszti lakás, 065/3 hrsz. középső lakás, 065/5 hrsz. lakások)
* Pajtai-dűlő ipari park villanyoszloppal és szolgalmi joggal terhel ingatlanok (0129/22 hrsz., 0129/23 hrsz.)
* Sport utca végi üres telek (252 hrsz.)
* Wenckheim B. utcai üres telek Konkáv Kft. mellett (678/1 hrsz.)
* Wenckheim B. utca – Dobi utca sarok (681/21 hrsz.)
* Pokol Sörkert (882/2 hrsz.)
* Vásártéri tömbök – Eldorádó – Széchenyi terves lakások közti rész (1024/6 hrsz., 1024/7 hrsz., 1027/3 hrsz.)
* Pékház (1074 hrsz.)
* Párizs-domb és az oda kivezető út és vízfolyás mellett több kicsi ingatlan (pontos helyüket ki kell méretni)
* vasút és Deák F. utca közti részen lévő kicsi telkek
* Deák F. u. 134. üres telek (1338 hrsz.)
* Alsó temető mögötti terület (1348/3 hrsz., 1348/4 hrsz.)
* Perczel M. u. – Újszőlő utca közötti kisközről nyíló telkek (1444/1 hrsz., 1444/2 hrsz., 1455/2 hrsz.)
* gimnázium – CSSK közötti rész (1601/4 hrsz.)
* „Lidl” telek (1693 hrsz.)
* Ritter utcai telkek (2604/30 hrsz., 2604/31 hrsz., 2604/32 hrsz.)
* Eslohe-i ház (2515/A hrsz.)
* Hánta községháza, orvosi rendelő (5073 hrsz.)
* Dohány utca melletti üres telek (5121 hrsz.)
* hátnai volt könyvtár (5419 hrsz.)

A Deák F. u. 71. szám alatti bérlakás kiürítése folyamatban van, kiürítést követően ott vízvételi lehetőség adott lesz.

Kisbér, 2025. január 16.

 Pápai Mónika s.k.

 vagyongazdálkodási ügyintéző